stanford-oval/wikipedia huggingface dataset:
รับใช้ประชาชน
แหล่งข้อมูลอื่น

เหมา เจ๋อตง, รับใช้ประชาชน (1944)
วลีที่แสดงในมหาวิทยาลัยซุน ยัตเซ็น
ทางรถไฟสายใต้

ทางรถไฟสายใต้ เป็นทางรถไฟที่เริ่มต้นจากสถานีรถไฟธนบุรี กรุงเทพมหานคร ผ่านจังหวัดนครปฐม, ราชบุรี, เพชรบุรี, ประจวบคีรีขันธ์, ชุมพร, สุราษฎร์ธานี, นครศรีธรรมราช, พัทลุง, สงขลา, ปัตตานี, ยะลา และไปสุดปลายทางที่สถานีรถไฟสุไหงโก-ลก จังหวัดนราธิวาส และไปบรรจบกับทางรถไฟของประเทศมาเลเซีย ที่สถานีรถไฟรันเตาปันจัง
ทางรถไฟสายใต้สร้างขึ้นในสมัยพระบาทสมเด็จพระจุลจอมเกล้าเจ้าอยู่หัวจากสถานีรถไฟธนบุรีถึงสถานีรถไฟเพชรบุรี ต่อมาในสมัยพระบาทสมเด็จพระมงกุฎเกล้าเจ้าอยู่หัว ได้ขยายเส้นทางไปภาคใต้และสร้างทางแยกที่สถานีรถไฟชุมทางบางซื่อ ข้ามแม่น้ำเจ้าพระยาที่สะพานพระรามหกไปบรรจบกันที่สถานีรถไฟชุมทางตลิ่งชัน เพื่อเชื่อมทางรถไฟสายใต้กับทางรถไฟสายเหนือ ทางรถไฟสายตะวันออกเฉียงเหนือ และสถานีรถไฟกรุงเทพ (หัวลำโพง)
ความยาวของทางรถไฟสายใต้ นับจากสถานีรถไฟธนบุรี ถึง ชายแดนไทย-มาเลเซีย ที่อำเภอสุไหงโก-ลก จังหวัดนราธิวาส รวมทั้งสิ้น 1,144.29 กิโลเมตร เป็นทางรถไฟสายที่ยาวที่สุดในประเทศไทย
จังหวัดและอำเภอที่ผ่าน

| --- | --- |

เขต / อำเภอ: จังหวัด


ปทุมวัน / ดุสิต / ราชเทวี / พญาไท / บางซื่อ / บางพลัด / บางกอกน้อย / ตลิ่งชัน / ทวีวัฒนา: กรุงเทพมหานคร
บางกรวย: นนทบุรี
พุทธมณฑล / นครชัยศรี / เมืองนครปฐม / กำแพงแสน: นครปฐม
สองพี่น้อง / บางปลาม้า / เมืองสุพรรณบุรี: สุพรรณบุรี
ท่ามะกา / ท่าม่วง / เมืองกาญจนบุรี / ไทรโยค: กาญจนบุรี
บ้านโป่ง / โพธาราม / เมืองราชบุรี / ปากท่อ: ราชบุรี
อัมพวา: สมุทรสงคราม
เขาย้อย / เมืองเพชรบุรี / บ้านลาด / ท่ายาง / ชะอำ: เพชรบุรี
หัวหิน / ปราณบุรี / สามร้อยยอด / กุยบุรี / เมืองประจวบคีรีขันธ์ / ทับสะแก / บางสะพาน / บางสะพานน้อย: ประจวบคีรีขันธ์
ปะทิว / เมืองชุมพร / สวี / ทุ่งตะโก / หลังสวน / ละแม: ชุมพร
ท่าชนะ /  ไชยา / ท่าฉาง / พุนพิน / คีรีรัฐนิคม / บ้านนาเดิม / บ้านนาสาร / เวียงสระ: สุราษฎร์ธานี
ฉวาง / ช้างกลาง / นาบอน / ทุ่งสง / ร่อนพิบูลย์ / พระพรหม /เมืองนครศรีธรรมราช / จุฬาภรณ์ / ชะอวด: นครศรีธรรมราช
รัษฎา / ห้วยยอด / เมืองตรัง / กันตัง: ตรัง
ควนขนุน / เมืองพัทลุง / เขาชัยสน / บางแก้ว / ปากพะยูน: พัทลุง
ควนเนียง / บางกล่ำ / หาดใหญ่ / เมืองสงขลา / สะเดา / นาหม่อม / จะนะ / เทพา: สงขลา
โคกโพธิ์ / แม่ลาน: ปัตตานี
เมืองยะลา / รามัน: ยะลา
รือเสาะ / ระแงะ / เจาะไอร้อง / สุไหงปาดี / สุไหงโก-ลก: นราธิวาส
รายชื่อชุมทางรถไฟสายใต้

บทความหลัก: รายชื่อสถานีรถไฟ สายใต้
| --- | --- |

ชื่อชุมทาง: แยกไปยัง


ชุมทางตลิ่งชัน: ธนบุรี
ชุมทางหนองปลาดุก: สุพรรณบุรี , น้ำตก
ชุมทางบ้านทุ่งโพธิ์: คีรีรัฐนิคม
ชุมทางทุ่งสง: กันตัง
ชุมทางเขาชุมทอง: นครศรีธรรมราช
ชุมทางหาดใหญ่: สงขลา , ปาดังเบซาร์ , สุไหงโก-ลก
แผนในอนาคต

ในอนาคต การรถไฟแห่งประเทศไทย (รฟท.) ร่วมกับ สำนักงานนโยบายและแผนการขนส่งและจราจร (สนข.) จะทำการย้ายสถานีต้นทางหลักของกรุงเทพ จากสถานีหัวลำโพง มาที่ ชุมทางบางซื่อ เป็นสถานีหลักแห่งเดียวของกรุงเทพมหานคร พร้อมจัดเส้นทางใหม่  จากบางซื่อไปนครปฐม และราชบุรี เป็นสายตะวันตก จากบางซื่อ ไปหัวลำโพง วงเวียนใหญ่ มหาชัย จนถึงปากท่อ ตลอดจนทุกสถานีหลังจากนี้ นับเป็นสายใต้เส้นทางใหม่ ส่วนจากบางซื่อไปชุมทางบ้านภาชี ยังเป็นสายเหนือและสายตะวันออกเฉียงเหนือเช่นเดิม จากบางซื่อไปสุวรรณภูมิ ฉะเชิงเทรา เป็นสายตะวันออกตามเดิม และแยกเพิ่มอีก 2 เส้นทางคือ รถไฟความเร็วสูง (ไฮสปีดเทรน) เส้นทางกรุงเทพ-ระยอง และรถไฟฟ้าเชื่อมท่าอากาศยานสุวรรณภูมิ (SARL : Suvarnabhumi Airport Rails Link)
นอกจากนี้ ยังมีโครงการปรับปรุงทางรถไฟทั้งหมดเป็นทางคู่ ในเส้นทางรถไฟสายใต้ จะแบ่งเป็น 7 ช่วง ประกอบด้วย
เปิดใช้งานแล้ว
บางซื่อ-นครปฐม (แล้วเสร็จเมื่อ พ.ศ. 2543)
นครปฐม-หัวหิน (แล้วเสร็จเมื่อ พ.ศ. 2567)
หัวหิน-ประจวบคีรีขันธ์ (แล้วเสร็จเมื่อ พ.ศ. 2566)
ประจวบคีรีขันธ์-ชุมพร (แล้วเสร็จเมื่อ พ.ศ. 2567)
โครงการ
ชุมพร-สุราษฎร์ธานี (โครงการ)
สุราษฎร์ธานี-ชุมทางหาดใหญ่-สงขลา (โครงการ)
หาดใหญ่-ปาดังเบซาร์ (เป็นโครงการรถไฟฟ้าเพื่อเชื่อมต่อกับรถไฟด่วนพิเศษของมาเลเซีย)
และจะมีโครงการก่อสร้างทางรถไฟสายใหม่ จำนวน 4 เส้นทางคือ
สุราษฎร์ธานี-ชุมทางบ้านทุ่งโพธิ์-คีรีรัฐนิคม-พังงา-ท่านุ่น (เชื่อมต่อรถไฟรางเบาจากจังหวัดภูเก็ต)
ชุมพร-ท่าเรือน้ำลึกระนอง-ระนอง
สุราษฎร์ธานี-ขนานทางหลวงแผ่นดินหมายเลข 44-ดอนสัก
ทับปุด-กระบี่
ซึ่งทั้งหมด อยู่ในระหว่างการศึกษาความเป็นไปได้ของโครงการ
ดูเพิ่ม

ทางรถไฟสายเหนือ
ทางรถไฟสายตะวันออกเฉียงเหนือ
ทางรถไฟสายตะวันออก
ทางรถไฟสายแม่กลอง
ชานน สันตินธรกุล

| ชานน สันตินธรกุล |
| --- | --- |
ชานนใน พ.ศ. 2565
สารนิเทศภูมิหลัง
เกิด: 6 มิถุนายน พ.ศ. 2539 (28 ปี) กรุงเทพมหานคร ประเทศไทย
คู่รัก: ทักษอร ภักดิ์สุขเจริญ (2567-ปัจจุบัน)
อาชีพ: นักแสดง
ปีที่แสดง: พ.ศ. 2557–ปัจจุบัน
สังกัด: จีทีเอช (2558) จีดีเอช ห้าห้าเก้า (2559–2561)
พระสุรัสวดี: นักแสดงนำชายยอดเยี่ยม – ฉลาดเกมส์โกง (2560)
สุพรรณหงส์: นักแสดงนำชายยอดเยี่ยม – ฉลาดเกมส์โกง (2560)
ชมรมวิจารณ์บันเทิง: นักแสดงนำชายยอดเยี่ยม – ฉลาดเกมส์โกง (2560)
ฐานข้อมูล
IMDb
ชานน สันตินธรกุล (เกิด 6 มิถุนายน พ.ศ. 2539) ชื่อเล่น นน และเป็นที่รู้จักในชื่อย่อ นนกุล เป็นนักแสดงชายชาวไทย มีผลงานการแสดงทั้งภาพยนตร์ ซีรีส์ และละคร เขามีชื่อเสียงจากภาพยนตร์เรื่อง ฉลาดเกมส์โกง (2560) จากผลงานดังกล่าวทำให้เขาได้รับรางวัลพระราชทานพระสุรัสวดี, รางวัลภาพยนตร์แห่งชาติ สุพรรณหงส์ และรางวัลภาพยนตร์ไทย ชมรมวิจารณ์บันเทิง สาขานักแสดงนำชายยอดเยี่ยมประจำปีนั้น นอกจากนี้เขายังมีผลงานการแสดงซีรีส์จีน เป็นอนุกรรมการขับเคลื่อนและพัฒนาซอฟต์พาวเวอร์ด้านภาพยนตร์ และยังเป็นรองนายกคนที่ 1 ของสมาคมนักแสดง (ประเทศไทย)
ประวัติ

ชานนเกิดเมื่อวันที่ 6 มิถุนายน พ.ศ. 2539 เขาเป็นบุตรคนที่สองจากทั้งหมดสามคน มีพี่สาวชื่อเพ็ญพิชชา (ชื่อเล่น ลูกน้ำ) และน้องสาวชื่อพิชชาธร (ชื่อเล่น นุ่น) ซึ่งน้องสาวเป็นนักแสดงเช่นเดียวกัน ชานนสำเร็จการศึกษาระดับประถมศึกษาและมัธยมศึกษาจากโรงเรียนกรุงเทพคริสเตียนวิทยาลัย และสำเร็จการศึกษาศิลปศาสตรบัณฑิต สาขาวิชาการผลิตภาพยนตร์ (หลักสูตรนานาชาติ) วิทยาลัยนานาชาติ มหาวิทยาลัยมหิดล ใน พ.ศ. 2561 และวางแผนที่จะศึกษาต่อในประเทศจีน หรือสหรัฐ
ชานนได้รับการชักชวนไปถ่ายแบบลงนิตยสารขณะกำลังศึกษาระดับชั้นมัธยมศึกษาปีที่ 5 หรือเมื่ออายุราว 16-17 ปี ซึ่งเขาเองมองว่าเป็นการ "จับพลัดจับผลูมาก ๆ" แต่ก็เป็นโอกาสอันดีที่จะสร้างรายได้ด้วยตนเอง เมื่อเขาทำการทดสอบบทบาทก็พบว่าตนใช้การทดสอบมากครั้งกว่านักแสดงคนอื่น จึงเรียนการแสดงเพิ่มเติม หลังจากนั้นราวเจ็ดถึงแปดเดือน เขารับงานแสดงภาพยนตร์สั้นเรื่อง "Patcha is sexy" ภายใต้การกำกับของนวพล ธำรงรัตนฤทธิ์ และโดดเด่นมากขึ้นจากการรับบท เน็ท ในซีรีส์ ฮอร์โมนส์ วัยว้าวุ่น ถดูกาล 3 และเขายังติด 1 ใน 50 หนุ่มคลีโอ 2015
สำหรับผลงานสร้างชื่อเสียงให้กับชานนคือ ภาพยนตร์เรื่อง ฉลาดเกมส์โกง ในบทบาท "แบงค์" ซึ่งทำรายได้ทั่วโลกมากกว่าพันล้านบาท โดยเฉพาะในประเทศจีน หลังจากนั้นชานนร่วมแสดงในซีรีส์จีนเรื่อง ในสายลมที่พัดผ่าน (Blowing in the Wind) ซึ่งต้องทำงานผ่านล่าม มีความยากเพราะต้องอ่านและท่องบทเป็นภาษาจีน โดยเขาอ้างว่าต้องท่องบทถึง 400 รอบจึงจะจำได้ หลังจากหมดสัญญานาดาวบางกอก ชานนจึงออกมาเป็นนักแสดงอิสระ
ชีวิตส่วนตัว

ชานนนับถือศาสนาคริสต์นิกายโปรเตสแตนต์ ชานนกล่าวว่าเดิมตนเป็นค่อยไม่ค่อยพิถีพิถันในการแต่งกายเท่าไร และไม่ชอบการถ่ายรูปนัก เขาชื่นชอบการออกกำลังกาย ปกติเขาจะเป็นคนพูดน้อย แต่หากสนิทด้วยแล้วก็จะพูดคุยมากขึ้น เขากล่าวถึงตัวตนของเขาว่าเป็นคนจริงจังและคาดหวังกับเป้าหมาย แต่ไม่ใช่คนใจร้อน และกล่าวว่าตนเป็นคนเก็บตัว (introvert) เมื่อชานนยังศึกษาอยู่ในระดับประถมศึกษาเขามีความฝันที่จะเป็นนักเขียนการ์ตูน เขาเคยส่งการ์ตูนไปสำนักพิมพ์วิบูลย์กิจ แต่ไม่ได้รับการตอบรับ จึงล้มเลิกความตั้งใจไป ต่อมาเมื่ออยู่ระดับมัธยมศึกษาช่วงที่เขาเป็นนักเรียนแลกเปลี่ยนในสหรัฐหนึ่งปี เขามีความใฝ่ฝันที่จะเป็นนักอเมริกันฟุตบอล แต่ถูกทางบ้านทัดทานด้วยมองว่ากีฬานี้อันตราย รวมทั้งเคยอยากเป็นผู้พิพากษา ชานนไม่เคยสนใจอาชีพนักแสดงมาก่อน เพราะไม่มั่นใจในบุคลิกและการแสดงของตัวเอง เมื่อเรียนระดับประถมศึกษา เขาเป็นเพียงนักแสดงตัวประกอบของละครเวทีที่โรงเรียน ครั้นเมื่อมีโอกาสในวงการบันเทิงจึงหันเหความฝันมาเป็นนักแสดง ด้วยมีใจรักในอาชีพนี้ รวมทั้งยังปรารถนาว่าตนอยากเป็นนักแสดงที่ประสบความสำเร็จ ทั้งฝีมือ ชื่อเสียง และรายได้ ใน พ.ศ. 2560 ชานนให้สัมภาษณ์กับ เดอะสแตนดาร์ด ว่า ตนเข้าเรียนการแสดงไม่ต่ำกว่า 20 ครั้ง เพื่อพัฒนาทักษะการแสดง ทั้งเพิ่มเติมการเรียนการร้องและการเต้น ซึ่งตนมองว่ามีผลต่อการแสดงอย่างมาก
ชานนชื่นชอบกีฬาที่ไม่ต้องใช้อุปกรณ์ เช่น วิ่ง ว่ายน้ำ เวทเทรนนิง และเคยเล่นอเมริกันฟุตบอล รวมทั้งมีทักษะในการใช้ธนู แต่เขาไม่ถนัดการเล่นฟุตบอลและบาสเกตบอล ชานนและเพื่อนนักแสดงจากโปรเจกต์เอสซีรีส์ ได้แก่ นรีกุล เกตุประภากร กัญญาวีร์ สองเมือง และกฤษณภูมิ พิบูลสงคราม เข้าร่วมการแข่งขันยิงธนูชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ซึ่งชานนแข่งขันประเภทคันธนูโค้งกลับระดับอุดมศึกษาชาย ทำได้ 120 คะแนน อยู่อันดับที่ 18 ไม่ผ่านเข้ารอบ นอกจากภาษาไทย ชานนใช้ภาษาอังกฤษได้ โดยทบทวนและฝึกฝนจากการเขียนในอินสตาแกรมหรือช่องยูทูบส่วนตัว และกำลังเรียนภาษาจีนกลางเพิ่มเติม โดยให้เหตุผลว่า "สำหรับผมภาษามันสำคัญกว่าแอคติ้งอีกนะ เพราะถ้าได้ภาษาในงานอินเตอร์ก็ถือว่าเป็นแอคติ้งอย่างหนึ่ง และมันไม่ใช่แค่งาน ผมถือว่ามันเป็นโอกาสหลาย ๆ อย่างในชีวิต"
ชานนเคยผ่าตัดเข่าเพราะเอ็นคู่หน้าขาด ใช้เวลารักษาถึงหนึ่งปี ต่อมา พ.ศ. 2561 ชานนผ่าตัดกล้ามเนื้อตาอ่อนแรงที่ประเทศเกาหลีใต้ด้วยการเย็บ เพื่อแก้ปัญหากล้ามเนื้อตา และปัญหาเกี่ยวกับชั้นตาที่ไม่ชัดสำหรับงานภาพนิ่งและงานนำเสนอสินค้า และยังกล่าวอีกว่าในอนาคตอาจผ่าตัดตาสองชั้นถาวรอีกครั้ง นอกจากนี้เขายังสนใจการผ่าตัดกระดูกเพื่อเพิ่มความสูง
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2560 | ฉลาดเกมส์โกง | ธนพนธ์ วิริยะกุล (แบงค์) |  |
| 2562 | มิสเตอร์ดื้อ กันท่าเหรียญทอง  | ดื้อ |  |
| 2565 | บุพเพสันนิวาส 2 | เสด็จในกรม |  |
| 2567 | ช.พ.๑ สมรภูมิคืนชีพ | เมฆ |  |
| 2567 | วัยสตาร์ท น็อนสต็อป Start It Up | เจีย |  |
ผลงาน > ละคร

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2557 | ฮอร์โมน วัยว้าวุ่น | เอกภพ สัจจะตันติธรรม (เน็ท) | ช่องวัน 31 |
| 2559 | เราเกิดในรัชกาลที่ ๙ เดอะซีรี่ส์ | สมพงษ์ (แม็ค) | ช่องวัน 31 |
| 2560 | Project S  ตอน Shoot! I Love You  | อาชวิน | GMM 25 |
| 2562 | Bangkok Love Stories 2  ตอน เรื่องที่ขอจากฟ้า  | ตี้ | GMM 25 |
| 2564 | 46 วันฉันจะพังงานวิวาห์ | หมอกรณ์ | GMM 25,AIS Play |
| 2564 | เล่ห์แค้น | วี | WeTV |
| 2565 | 23:23 สัญญา สัญญาณ | วินทร์ | TrueID |
| 2565 | Wannabe ฝัน กล้า บ้า ดัง | ปืน | VIU |
| 2566 | หอมกลิ่นความรัก | จอม | ช่องวัน 31 |
| 2566 | หารักด้วยใจเธอ | เชน | GMM 25 |
| 2567 | ร้อยเล่มเกมส์ออฟฟิศ | เมษ | แอมะซอนไพรม์วิดีโอ ช่อง 3 เอชดี |
| 2567 | The Outing ทริปซ่อนชู้ | วิศณุ | VIU |
| 2567 | remember จำจนตาย | ธีภพ | โมโนแม็กซ์,โมโน 29 |
| 2568 | Mouse The Series | พชรวิชญ์ | TrueID |
ผลงาน > ซีรีส์ต่างประเทศ

| ปี | เรื่อง | ชื่อเรื่องภาษาจีน | บทบาท | หมายเหตุ |
| --- | --- | --- | --- | --- |
| 2562 | Blowing in the wind | 強風吹拂 | Chen Yi Lu | - |
| 2562 | Dive   | 撲通撲通的青春   | Wei Te | - |
| 2563 | One Second Champion | 一秒拳王   | Joe | - |
ผลงาน > ภาพยนตร์สั้น

| ปี | เรื่อง | บทบาท |
| --- | --- | --- |
| 2557 | Patcha is sexy | สราวุธ |
| 2557 | รักต้องแชร์ | อาร์ต |
| 2558 | ดงผีป่า | ปืน |
| 2559 | นี่ไบรท์ไง จำไม่ได้หรอ? | รุ่นพี่ |
| 2559 | เกม · ชีวิต · แอดมิชชั่น | เต้ย |
| 2560 | Friend Day The Series – เพื่อนกันไม่ต้องสงสัย | นน |
ผลงาน > เพลง

| ปี | เพลง | หมายเหตุ |
| --- | --- | --- |
| 2562 | MIDNIGHT SNACK |  |
| 2563 | Won't Tell You |  |
| 2565 | Wannabe | Ost. Wannabe ฝัน กล้า บ้า ดัง |
| 2565 | Toxic | Ost. Wannabe ฝัน กล้า บ้า ดัง |
| 2565 | F*CK Being Your Son ไม่อยากเป็นลูกมึงแล้ว | Ost. Wannabe ฝัน กล้า บ้า ดัง |
| 2565 | ปืน-ปัน | นน ชานน & นุ่น พิชชาธร |
ผลงาน > มิวสิควิดีโอ

| ปี | เพลง | ศิลปิน |
| --- | --- | --- |
| 2560 | ใครคนนั้น | พลพล x Labanoon |
| 2562 | MIDNIGHT SNACK | ชานน สันตินธรกุล |
| 2563 | Won't Tell You | ชานน สันตินธรกุล |
| 2563 | อีกนานไหม | NUM KALA |
| 2564 | เธอคนนี้ใช่ไหม (Finally) | Bell Warisara Feat. Bank Kridthpol |
รางวัล

| ปี | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2560 | รางวัลพระราชทานพระสุรัสวดี | นักแสดงนำชายยอดเยี่ยม | ชนะ | ฉลาดเกมส์โกง |
| 2560 | รางวัลภาพยนตร์แห่งชาติ สุพรรณหงส์ | นักแสดงนำชายยอดเยี่ยม | ชนะ | ฉลาดเกมส์โกง |
| 2560 | รางวัลภาพยนตร์ไทย ชมรมวิจารณ์บันเทิง | นักแสดงนำชายยอดเยี่ยม | ชนะ | ฉลาดเกมส์โกง |
| 2560 | รางวัลสมาคมผู้กำกับภาพยนตร์ไทย | นักแสดงนำชายยอดเยี่ยม | ชนะ | ฉลาดเกมส์โกง |
| 2561 | ชิกสไตล์อะวอดส์ 2018 (Chic style Awards 2018) | นักแสดงนำชาย | ชนะ | ฉลาดเกมส์โกง |
| 2561 | รางวัลชมรมสร้างสรรค์และพัฒนาเยาวชนแห่งประเทศไทย | เยาวชนต้นแบบสาขานักร้อง นักแสดง | ชนะ | — |
| 2561 | อีทีไทแลนด์อะวอดส์ (ET THAILAND AWARDS) | เยาวชนต้นแบบสาขานักร้อง นักแสดง | เสนอชื่อเข้าชิง | — |
| 2563 | เอเชียนเทเลวิชันอะวอดส์ (Asian Television Awards) | นักแสดงนำชายยอดเยี่ยม | เสนอชื่อเข้าชิง | แบงคอกรักสตอรี่ส ตอน เรื่องที่ขอจากฟ้า |
| 2566 | รางวัลกินรีทอง มหาชน ครั้งที่ 8 | นักแสดงนำชายซีรีส์ยอดเยี่ยมแห่งปี | ชนะ | เล่ห์แค้น |
แหล่งข้อมูลอื่น

ชานน สันตินธรกุล ที่อินสตาแกรม
| ด ค กรางวัลภาพยนตร์แห่งชาติ สุพรรณหงส์ สาขานักแสดงนำชายยอดเยี่ยม |
| --- | --- |
2534–2540:  สุรศักดิ์ วงษ์ไทย (2534)  พลรัตน์ รอดรักษา (2535)  จักรกฤษณ์ อำมรัตน์ (2536)  สหรัถ สังคปรีชา (2537)  สมชาย เข็มกลัด (2538)  ฌานิศ ใหญ่เสมอ (2539)  เรย์ แมคโดนัลด์ (2540) 
2541–2551:  เรย์ แมคโดนัลด์ (2541)  อำพล ลำพูน (2542)  ปวริศร์ มงคลพิสิฐ (2544)  นพดล ดวงพร (2545)  อัสนี สุวรรณ (2546)  ปิติศักดิ์ เยาวนานนท์ (2547)  ฉัตรชัย เปล่งพานิช (2548)  กฤษดา สุโกศล แคลปป์ (2549)  อครา อมาตยกุล (2550)  อนันดา เอเวอร์ริ่งแฮม (2551) 
2552–2562:  ปรเมศร์ น้อยอ่ำ (2552)  อนันดา เอเวอร์ริ่งแฮม (2553)  นพชัย ชัยนาม (2554)  เดวิด อัศวนนท์ (2555)  ณเดชน์ คูกิมิยะ (2556)  จิรายุ ละอองมณี (2557)  ซันนี่ สุวรรณเมธานนท์ (2558)  ฉันทวิชช์ ธนะเสวี (2559)  ชานน สันตินธรกุล (2560)  ศุกลวัฒน์ คณารศ (2561)  (2562) โควิด-19 
2563–2573:  ศดานนท์ ดุรงคเวโรจน์ (2563)  อิชณน์กร พึ่งเกียรติรัศมี (2564)  ณัฐรัตน์ นพรัตยาภรณ์ (2565)  ชาติชาย ชินศรี (2566) 
| ด ค กรางวัลชมรมวิจารณ์บันเทิง สาขานักแสดงนำชายยอดเยี่ยม |
| --- | --- |
2533–2540:  พงษ์พัฒน์ วชิรบรรจง (2533)  ฉัตรชัย เปล่งพานิช (2534)  นฤเบศร์ จินปิ่นเพชร (2535)  สรพงศ์ ชาตรี (2536)  รุจน์ รณภพ (2537)  สัญญา คุณากร (2540) 
2541–2551:  เรย์ แมคโดนัลด์ (2541)  ศรราม เทพพิทักษ์ (2542)  ปวริศร์ มงคลพิสิฐ (2543)  ศุภกรณ์ กิจสุวรรณ (2544)  นพดล ดวงพร (2545)  ทาดาโนบุ อาซาโนะ (2546)  ปิติศักดิ์ เยาวนานนท์ (2547)  ฉัตรชัย เปล่งพานิช (2548)  กฤษดา สุโกศล แคลปป์ (2549)  อัครา อมาตยกุล (2550)  อนันดา เอเวอร์ริ่งแฮม (2551) 
2552–2562:  ปรเมศร์ น้อยอ่ำ (2552)  อนันดา เอเวอร์ริ่งแฮม (2553)  นพชัย ชัยนาม (2554)  เดวิด อัศวนนท์ (2555)  อภิชัย ตระกูลเผด็จไกร (2555)  ณเดชน์ คูกิมิยะ (2556)  จิรายุ ละอองมณี (2557)  ซันนี่ สุวรรณเมธานนท์ (2558)  เอกชัย ศรีวิชัย (2559)  ชานน สันตินธรกุล (2560)  ศุกลวัฒน์ คณารศ (2561)  ศดานนท์ ดุรงคเวโรจน์ (2562) 
2563–2573:  มาริโอ้ เมาเร่อ (2563)  อิชณน์กร พึ่งเกียรติรัศมี (2564)  ณัฐรัตน์ นพรัตยาภรณ์ (2565)  อวัช รัตนปิณฑะ (2566) 
| ด ค กรางวัลสตาร์พิกส์ไทยฟิล์มอะวอดส์ สาขานักแสดงนำชายยอดเยี่ยม  |
| --- | --- |
2546–2551:  ทาดาโนบุ อาซาโนะ (2546)  ปิติศักดิ์ เยาวนานนท์ (2547)  ฉัตรชัย เปล่งพานิช (2548)  กฤษดา สุโกศล แคลปป์ (2549)  มาริโอ้ เมาเร่อ (2550)  อนันดา เอเวอร์ริ่งแฮม (2551) 
2552–2562:  ปรเมศร์ น้อยอ่ำ (2552)  ชูศักดิ์ เอี่ยมสุข (2553)  นพชัย ชัยนาม (2554)  อภิชัย ตระกูลเผด็จไกร (2555)  ณเดชน์ คูกิมิยะ (2556)  จิรายุ ละอองมณี (2557)  ซันนี่ สุวรรณเมธานนท์ (2558)  เอกชัย ศรีวิชัย (2559)  ชานน สันตินธรกุล (2560)  ศุกลวัฒน์ คณารศ (2561)  ศดานนท์ ดุรงคเวโรจน์ (2562)  มาริโอ้ เมาเร่อ (2563)  อิชณน์กร พึ่งเกียรติรัศมี (2564) 
เบื้องหลังการแสดงซีรีส์ Shoot! I Love You ปิ้ว! ยิงปิ๊งเธอ เมื่อ พ.ศ. 2561
ชานนและธีรดนย์ ศุภพันธุ์ภิญโญ (ขวา) ในงานโฆษณาภาพยนตร์ ฉลาดเกมส์โกง ที่ไต้หวัน
ทิปโก้แอสฟัลท์

| --- | --- |
ประเภท: บริษัทมหาชน SET:TASCO
อุตสาหกรรม: ยางมะตอย
ก่อตั้ง: 15 มิถุนายน พ.ศ. 2522 (40 ปี)
ผู้ก่อตั้ง: ประสิทธิ์ ทรัพย์สาคร
สำนักงานใหญ่: อาคารทิปโก้ 1, กรุงเทพมหานคร, ประเทศไทย
พื้นที่ให้บริการ: ประเทศไทย
บุคลากรหลัก: ชายน้อย เผื่อนโกสุม (ประธานกรรมการ)
ผลิตภัณฑ์: ยางมะตอยน้ำ พาราเอซี
บริการ: ผลิตภัณฑ์ยางมะตอย
บริษัทในเครือ: Kemaman Bitumen Company Sdn. Bhd. บริษัท ไทยบิทูเมน จำกัด บริษัท เรย์โคล แอสฟัลท์ จำกัด Tasco International (Hong Kong) Ltd. Tipco Asphalt (Cambodia) Co., Ltd. Kemaman Oil Corporation Sdn. Bhd. Langfang Tongfai Road Material Co., Ltd. Zhenjiang Tipco Asphalt Co., Ltd. Tipco Asphalt (Xinhui) Co., Ltd. Highway Resources Trading Pte. Ltd. บริษัท ทิปโก้มารีไทม์ จำกัด 
เว็บไซต์: https://www.tipcoasphalt.com/
บริษัท ทิปโก้แอสฟัลท์ จำกัด (มหาชน) (บริษัทฯ)(อังกฤษ: TIPCO ASPHALT PUBLIC COMPANY LIMITED ชื่อย่อ:TASCO) ก่อตั้งขึ้นตั้งแต่ พ.ศ. 2522 ปัจจุบันบริษัทฯ บริษัทย่อย กิจการร่วมค้า และบริษัทร่วม (กลุ่มบริษัทฯ) เป็นผู้นำในการผลิตและจำหน่ายผลิตภัณฑ์ ยางมะตอยสำหหรับนำไปใช้ในการก่อสร้างถนน และซ่อมบำรุงผิวจราจร ทางยกระดับ ผิวทางวิ่งขึ้นลงของสนามบิน ทั้งในประเทศไทยและภูมิภาคเอเชียแปซิฟิค กลุ่มบริษัทฯ ยังได้ส่งออกผลิตภัณฑ์ไปยังผู้นำเข้าและผู้รับเหมาก่อสร้างและซ่อมบำรุงถนนในทวีปแอฟริกา ออสเตรเลีย และอเมริกาเหนือ
นอกจากนี้บริษัทฯ ยังจำหน่ายผลิตภัณฑ์น้ำมัน (Non Asphalt Products) เช่น Naphtha, Gas Oil, Fuel Oil ที่ได้จากโรงกลั่นยางมะตอยให้แก่ผู้ค้าน้ำมัน และโรงกลั่นในประเทศไทย สิงคโปร์ และมาเลเซีย ในช่วงปลายปี 2559 บริษัทฯ ได้เข้าสู่ธุรกิจก่อสร้างและซ่อมบำรุงถนนโดยเข้าซื้อหุ้นสามัญจำนวนร้อยละ 25 จากบริษัทผู้รับเหมาไทยและบริษัทย่อยซึ่งมีความชำนาญพิเศษในการซ่อมบำรุงและสร้างทั้งผิวถนน ทางยกระดับและผิวทางวิ่งขึ้นลงของสนามบิน
จากความร่วมมือกับบริษัท Colas S.A. ประเทศฝรั่งเศส ซึ่งเป็นบริษัทชั้นนำของโลกในการก่อสร้างและซ่อมบำรุงโครงสร้างพื้นฐานระบบคมนาคม โดยเป็นผู้ถือหุ้นรายใหญ่รายหนึ่งของบริษัทฯ ทำให้กลุ่มบริษัทฯ สามารถนำเสนอผลิตภัณฑ์ยางมะตอยคุณภาพสูง และนวัตกรรมใหม่ ๆ ให้กับลูกค้าได้อย่างต่อเนื่อง
บริษัทฯ ก่อตั้งขึ้นเมื่อวันที่ 15 มิถุนายน พ.ศ. 2522 ด้วยทุนจดทะเบียนเริ่มแรก 12 ล้านบาท โดยกลุ่มตระกูล "ทรัพย์สาคร" เพื่อดำเนินธุรกิจผลิตและจำหน่ายยางแอสฟัลต์อิมัลชั่น (Asphalt Emulsion) หรือเรียกว่า "ยางมะตอยน้ำ" สำหรับใช้สร้างทางและซ่อมบำรุงผิวทางหลวงและผิวจราจรด้วยกำลังการผลิตเริ่มต้น 60,000 ตันต่อปี ภายใต้ชื่อ "บริษัท ทิปโก้ จำกัด" ต่อมาได้เปลี่ยนชื่อเป็น "บริษัท ทิปโก้อิมัลชั่น จำกัด" และ "บริษัท ทิปโก้แอสฟัลท์ จำกัด" ตามลำดับ โดยบริษัทฯ เป็นผู้ผลิตยางมะตอยน้ำรายแรกของประเทศไทยที่ได้รับการรับรองคุณภาพ ISO 9001 และผลิตภัณฑ์แอสฟัลท์ทุกชนิดได้รับอนุญาตให้แสดงเครื่องหมายมาตรฐานผลิตภัณฑ์อุตสาหกรรมจากสำนักงานมาตรฐานผลิตภัณฑ์อุตสาหกรรม
บริษัทฯ แปรสภาพเป็นบริษัทมหาชนเมื่อวันที่ 2 กันยายน พ.ศ. 2535 ทะเบียนเลขที่ 0107535000044 (เดิม บมจ.37) โดยเพิ่มทุนจดทะเบียนเป็น 500 ล้านบาท และเปลี่ยนชื่อเป็น "บริษัท ทิปโก้แอสฟัลท์ จำกัด (มหาชน)"
ในปี พ.ศ. 2543 บริษัท โคลาส เอสเอ ซึ่งเป็นผู้ประกอบธุรกิจก่อสร้างและบำรุงถนนในประเทศฝรั่งเศส เข้ามาร่วมถือหุ้นในสัดส่วนปัจจุบันร้อยละ 31.599 ทำให้บริษัทฯ มีผู้ถือหุ้นหลัก 2 กลุ่ม คือ บริษัท โคลาส เอสเอ และ บริษัท ทิปโก้ฟูดส์ จำกัด (มหาชน) ปัจจุบันบริษัทฯ  มีการประกอบธุรกิจในกลุ่มผลิตภัณฑ์ยางมะตอย กลุ่มธุรกิจเรือ และกลุ่มธุรกิจโรงกลั่น
บริษัทร่วมทุน

ทิปโก้แอสฟัลท์ได้ดำเนินการร่วมทุนกับบริษัท Kemaman Oil Corporation Sdn. Bhd. และ Kemaman Bituman Company Sdn. Bhd. ภายใต้สัญญาร่วมทุนบริษัทดังกล่าวเป็นกิจการที่ควบคุมร่วมกันระหว่างบริษัทและบริษัทย่อยโดยถือหุ้นผ่านทั้งบริษัทและบริษัทย่อยปัจจุบันบริษัทถือหุ้นบริษัท Kemaman Bituman Company Sdn Bhd ร้อยละ 100 และ Kemaman Oil Corporation Sdn Bhd ร้อยละ 100
ทิปโก้แอสฟัลท์ยังมีบริษัทย่อยในต่างประเทศเช่นในเขตปกครองพิเศษฮ่องกงและในประเทศกัมพูชาได้แก่บริษัท TASCO International (Hong Kong) Ltd.และบริษัท Tipco Asphalt(Combodia) Co., Ltd.โดยถือหุ้นผ่านบริษัทร่วมกับบริษัทในอัตรา 100% และในประเทศจีน 3 บริษัทได้แก่บริษัท Langfang Tongfai Road Material Co., Ltd. บริษัทZhenjiang Tipco Asphalt Co., Ltd.และบริษัท Tipco Asphalt (Xinhui) Co., Ltd.ในประเทศสิงคโปร์ 1 บริษัทได้แก่บริษัทHighway Resources Trading Pte. Ltd.
ในวันที่ 12 มกราคม พ.ศ. 2561 บริษัทได้จัดตั้ง บริษัทย่อย Tipco Asphalt Lao Co., Ltd.
บริษัทที่เกี่ยวโยงกัน

บริษัทที่เกี่ยวโยงกันเป็นบริษัทในเครือทิปโก้และทำรายได้ให้กับบริษัททิปโก้แอสฟัลท์ มีดังต่อไปนี้ในปี พ.ศ. 2556 บริษัทที่เกี่ยวโยงกัน ได้แก่ บริษัท เอกชัยคอนเทนเนอร์ จำกัด และ บริษัท สยามคอนเทนเนอร์ แอนด์ เทอร์มินอล จำกัด ได้ควบรวมกิจการส่งผลให้เหลือแต่บริษัท สยามคอนเทนเนอร์ แอนด์ เทอร์มินอล จำกัด เพียงบริษัทเดียว 2 บริษัทดังกล่าวสร้างรายจ่ายแก่บริษัท ทิปโก้แอสฟัลท์ ใน ปี พ.ศ. 2556 โดย บริษัท เอกชัยคอนเทนเนอร์ จำกัด สร้างรายจ่าย 2 ล้านบาท และ บริษัท สยามคอนเทนเนอร์ แอนด์ เทอร์มินอล จำกัด 3 ล้านบาทก่อนครบรวมกิจการ ต่อมา ในวันที่ 2 มิถุนายน พ.ศ. 2558 ทิปโก้แอสฟัลท์ ก่อกำเนิด บริษัท ทิปโก้ ทาวเวอร์ จำกัด โดยแยกจำนวนพนักงานในกลุ่ม บริษัท ถนอมวงศ์บริการ จำกัด ในกลุ่มบริหารอาคาร วิศวกรรม และกิจการสถานที่ออกกำลังกายภายในอาคารทิปโก้ ในปี พ.ศ. 2560 บริษัทมีรายได้รวมจากทุกกลุ่มบริษัท 2928 ล้านบาท และมีค่าใช้จ่ายให้กับทุกกุล่มบริษัท 125 ล้านบาท
| 0 | 1 | 2 |
| --- | --- | --- |
| ลำดับที่ | รายชื่อบริษัทที่ถือหุ้น | รายได้ (ล้านบาท) ปี 2560 |
| 1 | บริษัท ถนอมวงศ์บริการ จำกัด | 216 |
| 2 | บริษัท ไทยสเลอรี่ซิล จำกัด | 127 |
| 3 | บริษัท ทิปโก้ฟูด จำกัด (มหาชน) | 1 |
| 4 | Colas S.A. (Colas S.A. Sami Bitumen Technology and Highway Resources) | 1168 |
| 5 | ISCO Industy PTE | 9 |
| 6 | Hindustan Colus | 0 |
| 7 | PT sarana Distribusi Aspal Nusantara | 0 |
| 8 | บริษัท สยามคอนเทนเนอร์เทอร์มินอล จำกัด | 1 |
| 9 | บริษัท ทิปโก้ทาวเวอร์ จำกัด | 1 |
| 10 | Asia Bitumen Trading Pte Ltd. | 1405 |
| 11 | รายได้รวมจากการขายสินค้าและบริการ | 2928 |
ผลิตภัณฑ์

แอสฟัลต์ซีเมนต์
คัตแบคแอสฟัลต์
แอสฟัลต์อิมัลชัน
โพลิเมอร์โมดิฟายด์แอสฟัลต์
แอสฟัลต์คุณภาพพิเศษ (Tipco Joint Sealer)
ยางมะตอยผสมเสร็จ (ยางมะตอยผสมสำเร็จรูป)
วัสดุยารอยต่อคอนกรีต
น้ำยารองพื้นวัสดุยารอยต่อ
วัสดุยารอยต่อคอนกรีต
วัสดุยารอยต่อคอนกรีตแบบทนน้ำมันเชื้อเพลิง
แอสฟัลต์สำหรับรอยต่อสะพานคอนกรีต
น้ำมันดีเซลหมุนเร็ว
น้ำมันก๊าด
ยางมะตอยที่ทนต่อสภาวะร้อนจัด
ยางมะตอยที่ทนต่อสภาวะเย็นจัด
แอสฟัลท์อิมัลชั่น ชนิด CSS-1P (Penetrated Prime Coat)
ธุรกิจเรือขนส่ง

บริษัททิปโก้แอสฟัลท์ได้ดำเนินธุรกิจเรือเพื่อใช้ขนส่งยางมะตอยโดยมีบริษัทย่อยทั้งหมด 5 บริษัท ได้แก่
โดยปัจจุบันมี Mr.Louis -Frederic Sachs เป็นผู้อำนวยการกลุ่มธุรกิจเรือ
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายชื่อบริษัทที่ถือหุ้น | รายได้ (ล้านบาท) ปี 2558 | สัดส่วนการถือหุ้น | สัดส่วนรายได้ในกลุ่มบริษัทปี 2556 |
| 1 | บริษัท ทิปโก้ มารีไทม์ | 45 | 99.99% | 0.12% |
| 2 | บริษัท เดลต้า ชิพปิ้ง | 433.78 | 99.99% | 1.16% |
| 3 | บริษัท อัลฟ่า มารีไทม์ | 259.87 | 99.99% | 0.69% |
| 4 | บริษัท บิทูเมน มารีน | 209.17 | 99.99% | 0.56% |
| 5 | บริษัท ทาสโก้ ชิพปิ้ง | 340.94 | 99.99% | 0.91% |
โดยในปี พ.ศ. 2558 เมื่อหักรายการระหว่างกัน จำนวน 1222.97 ล้านบาทแล้ว กลุ่มธุรกิจเรือนำรายได้ให้แก่บริษัท 65.79 ล้านบาท คิดเป็น 0.18%
ธุรกิจยางมะตอย

กลุ่มธุรกิจยางมะตอยเป็นกลุ่มที่ทำรายได้ให้บริษัทมากที่สุดโดยทิปโก้แอสฟัลท์ มีบริษัทย่อยในจีนทั้งหมด 3 บริษัท บริษัทย่อยในประเทศสิงค์โปร์ 1 บริษัท และบริษัทในประเทศกัมพูชา 1 บริษัท บริษัทในประเทศมาเลเซีย 2 บริษัท เป็นประเภทธุรกิจยางมะตอย 1 บริษัท และประเภทกิจการลงทุน 1 บริษัท
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายชื่อบริษัทที่ถือหุ้น | รายได้ (ล้านบาท) ปี 2557 | สัดส่วนการถือหุ้น | สัดส่วนรายได้ในกลุ่มบริษัท % |
| 1 | บริษัท ไทยบิทูเมน | 1412.84 | 99.99% | 3.06% |
| 2 | บริษัท เรย์โคล แอสฟัลท์ | 994.62 | 41.44% | 2.15% |
| 3 | Tipco Asphlt (combodia) co.,ltd. | 701.23 | 100% | 1.52% |
| 4 | Kemaman Oil Corp. Sdn. Bhd. | 3163.58 | 100% | 6.85% |
| 5 | Langfang Tongfai Road Material Co., Ltd. |  | 51% |  |
| 6 | Zhenjiang Tipco Asphalt Co., Ltd. |  | 51% |  |
| 7 | Tipco Asphalt (Xinhui) Co., Ltd. |  | 100% |  |
| 8 | KBC Energy Pte. Ltd. (Singapore) |  | 100% |  |
มาตรฐานและรางวัลที่บริษัทได้รับ

ISO/IEC17025 - มอก.17025-2548 มาตรฐานด้านห้องปฏิบัติการ โรงงานนครราชสีมา
CSR-DIW 2555 ทุกโรงงานในประเทศ
ISO9001:2008
ISO14001:2004
ISO26000:2010
มอก.18001-2554 ทุกโรงงานในประเทศ
มอก. 9001-2552 ทุกโรงงานในประเทศ
มอก.14001-2548 ทุกโรงงานในประเทศ
มอก.26000-2553 ผ่านการทวนสอบทุกโรงงานทั่วประเทศในปี พ.ศ. 2558
รางวัลชมเชย จากสำนักงานนวัตกรรมแห่งชาติ
รางวัล SET Sustainability Awards 2018 ประจำปี พ.ศ. 2561
การทำผิดกฎหมายแพ่ง

วันที่ 4 กรกฎาคม พ.ศ. 2565 สำนักงานคณะกรรมการกำกับหลักทรัพย์และตลาดหลักทรัพย์ สั่งลงโทษปรับ นายสิทธิลาภ ทรัพย์สาคร และ นางสาวภนิดา เกิดธูป (ภรรยา) เป็นเงินจำนวน 12,993,120 ล้านบาท การกระทำของนายสิทธิลาภ ทรัพย์สาคร เป็นความผิดฐานขายหุ้น ทิปโก้แอสฟัลท์ โดยอาศัยข้อมูลภายในตามมาตรา 242(1) ซึ่งมีบทกำหนดโทษตามมาตรา 296 และมาตรา 296/2 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ส่วนการกระทำของนางสาวภนิดาผู้เป็นภรรยา เป็นความผิดฐานยินยอมให้นายสิทธิลาภใช้บัญชีซื้อขายหลักทรัพย์เพื่อปกปิดตัวตนของนายสิทธิลาภตามมาตรา 297 วรรคหนึ่ง ซึ่งมีบทกำหนดโทษตามมาตรา 317/5(2) แห่งพระราชบัญญัติหลักทรัพย์